นักข่าวทีวีดัตช์ เผยสมาชิกไอซิสใช้ ยา แคปตากอน ทำให้ฆ่าคนอย่างเลือดเย็น 
นักข่าวทีวีเนเธอร์แลนด์ จัดทำสารคดียาเสพติด เผย สมาชิกกลุ่มไอซิสจำนวนไม่น้อยใช้ยาเสพติด แคปตากอน ที่ทำให้ความหิวและกระหายน้ำหมดไปทันที อีกทั้งยังฆ่าคนอย่างเลือดเย็น,เมื่อ 13 ธันวาคม 2558 สำนักข่าวต่างประเทศรายงานอ้างการให้สัมภาษณ์ของผู้เสพยาเสพติด ประเภทแคปตากอน รายหนึ่งให้สัมภาษณ์กับ นายราดวัน มอร์ทาดา (Radwan Mortada) ผู้สื่อข่าวนักข่าวสถานีโทรทัศน์ NOS ของเนเธอร์แลนด์ ที่จัดทำสารคดีประเด็นยาเสพติดว่า ยาเสพติดแคปตากอนมีบทบาทสำคัญยิ่งกับปัญหาความขัดแย้งของประเทศซีเรีย ส่วนนักรบมุสลิมหัวรุนแรงที่เคร่งครัดในศาสนาอิสลามนั้นจะถูกห้ามใช้ยาเสพติดดังกล่าว แต่แน่นอนว่า มีสมาชิกกลุ่มมุสลิมติดอาวุธ รัฐอิสลาม หรือไอซิสจำนวนไม่น้อยแหกคอกและใช้ยาเสพติดดังกล่าวด้วยเช่นกัน ,ตามรายงานระบุ กลุ่มไอซิส สร้างรายได้เป็นกอบเป็นกำจากการลักลอบค้ายาเสพติด แคปตากอน ซึ่งมีต้นทุนการผลิตที่ถูกมาก แต่สร้างผลกำไรจากการขายอย่างมหาศาล โดยนายแซนเดอร์ วาน โฮร์ ผู้สื่อข่าวสถานีโทรทัศน์ NOS ของเนเธอร์แลนด์ กล่าวว่า เป็นเรื่องธรรมดาที่นักรบเหล่านี้หันไปหายาเสพติดชนิดนี้ เพราะในช่วงของการสู้รบ อาหารและเครื่องดื่มที่มีอยู่นั้น มีในปริมาณจำกัด  การเสพยาเสพติด แคปตากอนจะทำให้ความรู้สึกหิวหรือกระหายหมดไปทันที  โดย  ยาเสพติด แคปตากอนมีส่วนผสมของ เฟเนธิลีน (fenetylline) ซึ่งเป็นสารกระตุ้น นั่นคือเหตุผลที่ผู้ก่อการร้ายสามารถลงมือทำการสังหารเหยื่อได้อย่างไร้อารมณ์หรืออย่างเลือดเย็นเมื่อลงมือก่อเหตุอันโหดร้ายทารุณ มีการตรวจพบยาเสพติด แคปตากอน ในร่างของผู้ก่อการร้ายที่สังหารโหดนักท่องเที่ยวจำนวน 38 คน ที่ประเทศตูนิเซียเมื่อเดือนมิถุนายนที่ผ่านมา,แต่เดิมนั้น ยา แคปตากอน เป็นยากระตุ้นที่นักศึกษาจะใช้ในช่วงของการสอบ ขณะที่แพทย์ได้ค้นพบผลข้างเคียงที่เป็นอันตรายต่อสุขภาพ ทำให้มีสภาพจิตใจฟุ้งซ่านและทำลายระบบสมอง.
นักข่าวทีวีเนเธอร์แลนด์ จัดทำสารคดียาเสพติด เผย สมาชิกกลุ่มไอซิสจำนวนไม่น้อยใช้ยาเสพติด แคปตากอน ที่ทำให้ไม่หิวและไม่กระหายน้ำ อีกทั้งยังฆ่าคนอย่างเลือดเย็น
กลุ่มไอซิส,ไอเอส,สมาชิกไอซิส,รัฐอิสลาม,ยาเสพติด,แคปตากอน,เสพยา,ฆ่าคนอย่างเลือดเย็น,ซีเรีย,อิรัก,นักข่าวทีวี,เนเธอร์แลนด์,สารคดียาเสพติด,ข่าว,ไทยรัฐออนไลน์,ข่าวต่างประเทศ